**LICITACIÓ DE LES** **OBRES DEL** **“PROJECTE D’EXECUCIÓ DE REPARACIÓ DE LA XARXA D’AIGÜES PLUJANES EN L’EDIFICI DEL RELLOTGE EN EL RECINTE ESCOLA INDUSTRIAL” (P18EI2173)**

**Exp. núm. 2019/0015502**

* **Fase 1: Criteris d’adjudicació que depenen d’un judici de valor (35%)**

**(Documentació a incloure en el sobre** **B)**

La justificació es farà mitjançant una única memòria tècnica que inclourà una descripció detallada dels treballs, incloent una valoració pel que fa a terminis d’implementació.

L’extensió de la proposta tècnica no podrà excedir de 15 pàgines DIN-A4, lletra Arial 10 interlineat simple (no es comptarà la portada ni l’índex, en cas d’haver-hi). No es valoraran les pagines que sobrepassin les 15 pàgines DIN-A4.

* **Proposta de millora sobre el procés constructiu**....................fins a **15** punts**.**

Les millores de procés constructiu fan referència a aquelles propostes d’execució que, sense alterar l’estat final de les obres definides al projecte, garanteixen o suposen una millora en: la fiabilitat de l’execució, l’assegurament de la qualitat, durabilitat i funcionalitat o la reducció de riscos en qualsevol dels punts anteriors.

L’oferent presentarà una proposta on exposarà breument la naturalesa de la millora, especificant l’experiència prèvia on s’hagi aplicat i els resultats obtinguts o esperats. Aquestes millores poden basar-se en noves tecnologies, propostes d’organització, utilització d’eines i maquinària singulars, sistemes de control de processos, materials, etc.

Es valoraran en base a la informació aportada pel licitador. El cost de les millores seran a càrrec del contractista. No es valorarà l’estimació de costos de la millora.

* **Estudi d’interferències de les obres i les activitats pròpies de l’edifici**.........................................................................................fins a **10** punts**.**

L’execució d’aquest projecte es durà a terme en un edifici en servei, a ple rendiment, en el que ha de seguir l’activitat laboral que actualment s’hi desenvolupa; per tant, es requereixen unes mesures addicionals de coordinació, per part de l’empresa licitant vers els usuaris propis de l’edifici, que limitin les molèsties o possibles riscos que puguin sorgir durant l’execució de l’obra.

L’oferent presentarà una proposta de treball tenint en compte les possibles situacions en què es produeixin afectacions significatives per al funcionament de l’edifici i que permeti més flexibilitat d’utilització (treball per quadrants, bona delimitació de l’espai, treballs principalment en horaris de teletreball, feines sense sorolls, recorreguts...), amb la mínima interferència i màxima seguretat per a les persones ocupants.

* **Gestió ambiental de l’obra**........................................................fins a **10** punts.

L’oferent presentarà fins a un màxim de 4 propostes concretes per a reduir l’impacte mediambiental de l’obra i del seu entorn, així com de tots aquells aspectes que consideri millorables. Aquestes millores no suposaran increment addicional. S’aportarà, per a cadascuna d’elles, una breu descripció, la justificació en l’obra i els beneficis ambientals de la seva aplicació.

Es valoraran les propostes relacionades amb els aspectes següents:

* 1. Propostes d’utilització de materials de proximitat.
  2. Propostes d’utilització de materials amb ecoetiquetes o certificació ecològica que acreditin un menor impacte ambiental al llarg de la seva vida útil.
  3. Propostes d’utilització de materials reciclables i/o reutilitzables de baix contingut o sense substàncies tòxiques.
  4. Propostes de millora del trasllat i tractament dels residus dins de l’obra i al propi recinte.
  5. Proposta de planificació de materials d’abassegament dins de l’obra i del propi recinte.
  6. Propostes possibles de retirada dels conductes antics i obsolets de la planta golfes.
* **Pla d’obres**..................................................................................finsa **10** punts**.**

L’oferent proposarà el Pla d’obres que consideri més adient per a l’execució dels treballs respectant el procés constructiu previst en el Projecte, identificant activitats, fites, tasques, durada de les mateixes i interrelacions existents que garanteixin i/o millorin el termini final de les obres i permetin assolir, si escau, els objectius temporals parcials.

Per tal de garantir una bona execució de les obres, l’oferent presentarà una xarxa de precedències-conseqüències del Pla d’obra (PERT, ADM, CPM o Gantt), identificant les tasques, fites, proves de funcionament i control de qualitat i altres activitats que consideri oportunes de manera que justifiqui la seva proposta i asseguri el compliment de termini de l’obra. S’analitzarà i valorarà l’oportunitat, rellevància i viabilitat dels canvis, modificacions i raonaments aportats.

Les ofertes que no assoleixin una puntuació del **50% de la puntuació total atorgada als criteris que depenen d’un judici de valor (22,5/45 punts)** no seran considerades vàlides i quedaran excloses de la licitació, per la qual cosa no es procedirà a l’obertura del sobre C.